Juhász Rolandot köszöntötte az MLSZ |
A barátságos mérkőzés előtt Juhász Rolandot köszöntötte a két ország himnuszának elhangzása után 50. válogatottsága alkalmából Kisteleki István és Nemes Ferenc, a Magyar Labdarúgó Szövetség elnöke, illetve alelnöke. Nemzeti együttesünk újdonsült csapatkapitánya a különleges jubileumra az MLSZ emléktárgyát és értékes ajándékát kapta – számol be a szövetség honlapja.
Az RSC Anderlechtben játszó, s Európa legjobb belső védői között emlegetett 26 esztendős játékos – rajta semmi sem múlott szombaton este sem! – először 2004. április 25-én, Zalaegerszegen (Magyarország-Japán 3-2) volt tagja a válogatottnak, eddig 5 gólt szerzett címeres mezben. Abból a szempontból is különleges volt a rövid ünnepség, hogy abban az országban került rá sor, ahol – ezt lépten-nyomon tapasztalhattuk az elmúlt napokban – rendkívüli népszerűségnek és elismertségnek örvend válogatottunk oszlopa.
2009/11/15 in Magyar Labdarúgó Szövetség. Címkék:hírek, Juhász Roland
Juhász Roland a Premier Leagueban?
← Szenzáció! Lódi Tamást meghívták a futsal világválogatottba
Talma: “Rengeteget tanultam az idén a négyütemű motorokról, és a sok viszontagság ellenére pozitívan értékelem ezt az évet” →